Voorverhit die oond tot 180 °C. Bespuit 12 holtes van 'n silikoon-muffinpannetjie goed met kossproei en plaas op 'n bakplaat.
Sous: Plaas al die be­stand­dele vir die sous in 'n kastrolletjie en laat sowat 40 min. prut tot 'n geurige, effens verdikte sous vorm.
Poeding: Plaas die appels, lemoensap en -skil in 'n kastrol en kook tot sag maar nie stukkend gekook nie.
Kap die amandels en klapper goed fyn in die voedselverwerker tot ’n growwe meel. Plaas in 'n bak; voeg die koeksoda, psilliumvesel en sout by.